दिनै तामुलपुर जिला बि.पि.एफ.नि मावखुलिनिफ्राय महकुमा बेंगिरिनि मावख’सिम माखासे गागि दैदेनगिरिफोरजों लोगोसे रोजा-रोजा बि.पि.एफ.नि मावथिफोरा हानजा सुरनाय हाबारि लादों। बे हान्जा सुरनायाव हिमन्त बिश्व’ सर्मा मुरदाबाद, हिमन्त बिश्व’ सर्मानि दादागिरिया सोलिया, बि.टि.सि. बिसाइख’थिखौ थाबैनो खुंफुंनांगौ, बि.पि.एफ. जिउलावथों बायदि-बायदि स्ल’गानजों अख्रां गोमसारहोदों। बेजों लोगोसे बि.टि.सि.नि 4थि बिसाइख’थिखौ राइजो बेंगिरिनि खुंथाइ गोहो जोबनायनि सिगां फैगौ 27 अक्टबर खालारनि सिगांनो खुंफुनांगौ होननानै महकुमा बेंगिरिनि आखाइजों बिसाइखथि आयग आरो गाहाइ मन्थ्रिनिसिम गोसोखांलाइ गथायो। गुबैयै बि.टि.सि. हालामाव हिमन्त बिश्व’ सर्माया खैसारनि राजखान्थि खालामगासिनो आरो बेखौनो इउ.पि.पि.एल. दोलोआ गोजोनै बरायदों होननानै बि.पि.एफ.नि बारग’ इ.एम. महेश्वर बसुमतारिया अजद दैखांदों।